સ્ટ્રીટલાઇટ ઓછી પડતી હોય તો પણ એ માટે થઇને આપણા દેશે ડુપ્લીકેટ ચાંદાનો ખર્ચો કરવાની કોઇ જરૂર નથી. આપણે ત્યાં એક જમાનામાં સ્ટ્રીટલાઇટો મહાપુરૂષોને રાતે ભણવા સિવાય કોઇ કામમાં આવી નથી. અને હવે તો આખો દેશ જાણી ગયો છે કે મહાપુરૂષ બનવા માટે ભણવાની પણ કોઇ જરૂર નથી. પછી નાહકના થાંભલા ઉભા કરીને શું કામ છે, શ્વાનોને કુદરતનો સાદ આવે ત્યારે કારનાં ટાયરો ક્યાં નથી ! આપણે ત્યાં રસ્તાઓ પર ખાડા પણ એવા હોય છે કે દિવસના અજવાળાંમાં પણ નથી દેખાતા ત્યાં અંધારામાં એનાથી સાચવવા સ્ટ્રીટ લાઇટ કે પછી આર્ટિફિશિયલ ચાંદાના અજવાળાં પાછળ શું કામ પૈસા વેડફવા ?